Rexión de Odesa

A rexión de Odesa (en ucraíno Одеська область, "Odeska oblast"; nome informal: Одещина, "Odeshyna") é unha rexión (oblast) do suroeste de Ucraína, con capital na cidade de Odesa.

Ten unha superficie de 33.000 km², abarcando o 5,5% do territorio do país. A súa poboación alcanzaba en 2013 os 2.395.358 habitantes, cerca do 5% da poboación do país.

Os principais ríos que a atravesan son o Danubio e o Dniéster.

 Divisións administrativas 
miniatura|130px|Distritos da rexión.
A rexión de Odesa está dividida en 26 distritos (s. район, "raion", pl. райони, raiony, subdivisión administrativa similar ás comarcas galegas) e 7 cidades que non dependen de ningún distrito, senón directamente da rexión.

Estas últimas son as cidades de: 

 Bilhorod-Dnistrovskyi (Білгород-Дністровський)
 Izmail Ізмаїл).
 Illichivsk (Іллічівськ).
 Kotovsk (Котовськ).
 Odesa (Одеса). 
 Teplodar (Теплодар). 
 Yuzhne (Южне). 

 Composición da poboación 
Demograficamente a rexión é considerada un enclave multiétnico:Censo do 2001.

 ucraínos: 62,8 % (principalmente na zona norte);
 rusos: 20,7 % (principalmente na zona sur);
 búlgaros: 6,1 %;
 romaneses: 5 %;
 gagauz:Pequeno grupo étnico que vive principalmente no sur de Moldova (Gagauzia), suroeste de Ucraína (Budjak) e no noreste de Bulgaria (Dobruxa). A diferenza doutros pobos turcos, os gagauz son na súa maioría cristiáns ortodoxos. 1,1 %;
 xudeus: 0,5 %;
 armenios: 0,3 %;
 xitanos: 0,2 % 

 Historia 
A rexión inclúe a parte sur do territorio histórico da Besarabia, chamado Budzhak, que pertenceu historicamente ao Principado de Moldova e que foi anexionado en 1812 polo Imperio Ruso.

Nestas terras viviron escitas, sármatas, romanos, godos, rus de Kíiv, hunos, mongois, tártaros, gagauz, turcos etc. Os pobos turcos, como os tártaros, gagauz e turcos, legaron moitos dos topónimos da metade sur da rexión.

A rexión uniuse ao Reino de Romanía en 1918 e foi novamente ocupada pola Unión Soviética en 1940 en virtude do pacto Ribbentrop-Molotov.

 Galería 

 Notas 

Categoría:Rexións de Ucraína